REFERAT

**af møde i Det Humanistiske Fakultets Samarbejdsudvalg**

**Til stede var:** Simon Møberg Torp

Søren Wind Eskildsen

Martin Rheinheimer

Per Krogh Hansen

Steffen Nordahl Lund  
Anne Jensen

Simon Hedegaard

Christian Ø. Heyde-Petersen

Alexandra Holsting

Martin Lund

Helle Lykke Nielsen

Gitte Rasmussen

Anne Traun Ulriksen

Karen Hvidtfeldt

**Fra administrationen deltog:** Mads Funding

Bettina Ibsen Hilt

**Mødedato:** 6. marts 2018

|  |
| --- |
|  |

**Punkt 0: Arbejdsmiljø**

Simon Møberg Torp orienterede om Fakultetets Arbejdsmiljøudvalgs kommende arrangement, som har fokus på stress/trivsel. Temaet besluttedes i forlængelse af FAMU’s årlige arbejdsmiljødrøftelse. Arrangementet er målrettet de lokale arbejdsmiljøgrupper og forventes afholdt i efteråret 2018. Simon oplyste desuden, at FAMU består af ham selv, Steffen Norddal Lund, Kurt Kjær Olesen og Bettina Ibsen Hilt.

Steffen Norddal Lund oplyste, at FAMU’s overordnede indtryk af arbejdsmiljøopgørelserne er, at arbejdsmiljøarbejdet forløber fornuftigt og ansvarligt i miljøerne. Desuden, at IDK har særlige udfordringer i forhold til bygninger og kemibrug (IDK er i proces med tiltag).

**Punkt 1: Godkendelse af dagsorden**

Dagsorden blev godkendt.

**Punkt 2: Godkendelse af referat af ekstraordinært møde 11. januar 2018**

Referat af mødet blev godkendt med følgende tilføjelse under Pkt. 1. Til- og fravalgsprocessen:   
’B-siden understregede endvidere, at man herfra ikke kunne tilslutte sig forslag, der hæver VIP’ers undervisningsforpligtelse’.

**3: Meddelelser**

Intet at bemærke.

**Punkt 4: Status på til- og fravalg**

Simon Møberg Torp orienterede om status for processen og fremlagde overblik over de tilvalg, som er udvalgt til fremsendelse til Direktionen (behandles i Bestyrelsen primo april) og over de tilvalg, som ikke fremsendes til Direktionen, men som støttes af ubrugte dimensioneringsomstillingsmidler.

Simon oplyste desuden, at overblik formidles i det kommende nyhedsbrev.

På spørgsmål om fravalg, oplyste Mads Funding, at der er to spor:

Det ene er allerede igangsatte besparelser på ph.d.-området og igangsatte driftsbesparelser på udvalgte områder, som er besluttet og påbegyndt implementeret i 2017, og som fuldt indfaset forventes at give en samlet besparelse på 14 mio.

Det andet spor er forslagene til bestyrelsen, som består af a) Indtægter på efteruddannelse (tompladskatalog m.v.), b) Administrative besparelser (studiesekretariatsbetjening, nævnsbetjening og vejledning) og c) Besparelser i videnskabelige miljøer, herunder D-VIP.

**Punkt 5: Forretningsorden og årshjul**

SU drøftede det fremlagte udkast til forretningsorden – særligt §6 mødereferater og proceduren herfor blev drøftet, og det besluttedes, at Mads Funding og Bettina Ibsen Hilt udarbejder et nyt udspil til proceduren, som præsenteres på udvalgets næste ordinære møde.

Desuden foretages der 2 mindre ændringer i Forretningsordenen: Under §4, sidste afsnit, rettes tastefejl ’…Samarbejdsudvalgets dagsordenens punkt…’ til ’…Samarbejdsudvalgets dagsordenspunkt…’ og under §7 byttes Tavshedspligt og orienteringspligt om i overskriften og tilsvarende i teksten.

Der var ingen besluttede justeringer af udkastet til årshjul.

**Punkt 6: Eventuelt**

Søren Wind Eskildsen ønskede funktionsbeskrivelserne for studienævnsposterne samt institutledernes fremtidige adgang til undervisningsevalueringer dagsordenssat på næste ordinære møde.

Martin Rheinheimer ønskede fast procedure for opfølgning på evaluering dagsordenssat på næste ordinære møde.

Desuden drøftedes sammenbruddet i overenskomstforhandlingerne og mulige konsekvenser af lockout.

Simon Møberg Torp Søren Wind Eskildsen

Dekan Næstformand